b'\n_START_ARTICLE_\nNacionalni park Huascar\xc3\xa1n\n_START_SECTION_\nOdlike\n_START_PARAGRAPH_\nNadmorska visina parka je od 2.000 do 6.000 m, gdje osim Huascar\xc3\xa1na postoji jo\xc5\xa1 27 vrhova vi\xc5\xa1ih od 5.000 m, kao \xc5\xa1to su Alpamayo i Pisco, te 663 ledenjaka, 296 ledenja\xc4\x8dkih jezera (volumena od 1 do 10 milijuna m\xc2\xb3), 41 manja rijeka koje su pritoke ve\xc4\x87ih rijeka kao \xc5\xa1to su Santa, Pativilca i Mara\xc3\xb1\xc3\xb3n, te termalni izvori u donjim dijelovima gorja (koji se koriste u terapeutske svrhe). Ovo podru\xc4\x8dje je sklono potresima, kao \xc5\xa1to je sna\xc5\xbean potres 1970. godine._NEWLINE_Kajolik parka je raznolik, od pustinje Sechura na zapadu do peruvanskih yunga (ajmarski za "topla zemlja") \xc5\xa1uma na istoku. U sredi\xc5\xa1tu je vegetacija karakteristi\xc4\x8dna za podru\xc4\x8dje planinske ki\xc5\xa1ne \xc5\xa1ume sredi\xc5\xa1njih kordiljera, s alpskom tundrom i vla\xc5\xbenim subalpskim paramo livadama na vi\xc5\xa1im razinama. Zapravo, vla\xc5\xbeni vjetrovi s Amazona koji donose obilne ki\xc5\xa1e od prosinca do o\xc5\xbeujka, velike visine, i velika razlika u dnevnim i no\xc4\x8dnim temperaturama, su dovele do velike bioraznolikosti. Tako u parku obitava 779 vrsta andskih biljaka, uklju\xc4\x8duju\xc4\x87i endeme kao \xc5\xa1to je divovski cvatovi Puya Raimondi visine do 10 m, 112 vrsta ptica (kao \xc5\xa1to su andski kondor (Vultur gryphus), divovski kolibri\xc4\x87 (Patagona gigas), puna tinamu i torrentova patka (Merganetta armata), te deseci vrsta sisavaca kao \xc5\xa1to su ugro\xc5\xbeene vrste: colocolo (Leopardus colocolo), medvjed nao\xc4\x8dar, andska planinska ma\xc4\x8dka (Leopardus jacobita), peruvanski guemal (Hippocamelus antisensis) i vikunja (Vicugna vicugna).'